
E L Ő T E R J E S Z T É S

Sülysáp Város Önkormányzata Képviselő-testületének

2017. április 27-én tartandó munkaterv szerinti ülésére

14. napirendhez

Tárgy: Pályázat benyújtása az önkormányzati feladatellátást szolgáló fejlesztések 2017. évi támogatására
Tisztelt Képviselő-testület!

A helyi önkormányzatokért felelős miniszter az államháztartásért felelős miniszterrel közösen pályázatot hirdetett a Magyarország 2017. évi központi költségvetéséről szóló 2016. évi XC. törvény (továbbiakban: költségvetési törvény) 3. melléklet II. 2. pont a), b) és c) pontjaiban megjelölt önkormányzati feladatellátást szolgáló fejlesztések támogatásra.

A támogatás célja az önkormányzatok által fenntartott bölcsődébe és óvodába járó gyermekek minél magasabb színvonalon történő ellátása, az egészségügyi alapellátás biztosítása, feltételeinek javítása, valamint a közös önkormányzat székhely hivatalának fejlesztése, felújítása az igazgatási tevékenység biztosítása érdekében. Célja továbbá a mindennapos testnevelés feltételeinek megteremtése, valamint az önkormányzati tulajdonú, belterületi közlekedési infrastruktúra fejlesztések megvalósulása. 

A pályázati célokat és az igényelhető összegeket az alábbi táblázat részletezi:
	Pályázati célok
	Keretösszeg

(millió Ft)
	Igényelhető támogatás (millió Ft)

	a) Kötelező önkormányzati feladatot ellátó intézmények fejlesztése, felújítása, (intézményfejlesztés):

aa) Meglévő, bölcsődei ellátást nyújtó intézmény épületének vagy helyiségének infrastrukturális fejlesztése, felújítása.

ab) 70%-os kapacitás kihasználtságot meghaladó óvodai nevelést végző intézmény infrastrukturális – kapacitás bővítéssel nem járó – fejlesztése, felújítása (óvodafejlesztés).

ac) Egészségügyi alapellátást szolgáló (háziorvosi, házi gyermekorvosi ellátás, védőnői szolgálat, fogorvosi alapellátás) épület vagy helyiség infrastrukturális fejlesztése, felújítása (egészségügyi fejlesztés).

ad) Közös önkormányzat székhely hivatalának infrastrukturális fejlesztése, felújítása (hivatalfejlesztés).
	2000
	30

	b) Óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása (sportfejlesztés).
	500
	20

	c) Belterületi utak, járdák, hidak felújítása.
	2500
	10 000 fő alatti települések: 15


A pályázati felhívás szerint egy önkormányzat az a)-c) alpontok szerinti célok közül csak egyre nyújthat be pályázatot. Az a) (intézményfejlesztés) pont szerinti pályázat esetében legfeljebb egy intézmény fejlesztése támogatható. Kizárólag az aa) és ab) alpontok szerinti alcél esetében igényelhető egy intézményen belül több feladatellátási helyre támogatás.

Javaslatunk, hogy miután ott érhető el a legnagyobb támogatás, Önkormányzatunk az ab) pontra, azaz a 70%-os kapacitás kihasználtságot meghaladó óvodai nevelést végző intézmény infrastrukturális fejlesztése, felújítása célra nyújtson be pályázatot, mégpedig a Sülysápi Csicsergő Óvoda Dózsa György utcai tagóvodájának infrastrukturális fejlesztésére (homlokzat hőszigetelés és színezés, az elektromos-, és vízvezetékek csere, valamint a belső burkolatok felújítása és a belső falfelületek festése).
A támogatási intenzitás függ az adóerő-képességétől, ami Sülysáp Város Önkormányzata vonatkozásában 95 %-ot eredményez. Javasolom a teljes, 30 millió Ft-nyi támogatási összeg igénylését, és az ehhez szükséges 1,6 millió Ft-os önrész biztosítását.
Kérem az előterjesztés szíves megvitatását, és a határozati javaslat elfogadását.

…/2017. (IV. 27.) ÖKT határozati javaslat

Sülysáp Város Önkormányzatának Képviselő-testülete

1./ Pályázatot nyújt be a Magyarország 2017. évi központi költségvetéséről szóló 2016. évi XC. törvény 3. melléklet II. 2. pont ab) alpontja szerinti, a 70 %-os kapacitás kihasználtságot meghaladó óvodai nevelést végző intézmény infrastrukturális fejlesztése, felújítása alcélra.
2./ A projekt célja a Sülysápi Csicsergő Óvoda 2. Tagóvodájának (Sülysáp, Dózsa György u. 107.) felújítása, fejlesztése, összköltsége 31.600.000 Ft.
3./ Az igényelni kívánt támogatási összeg 30 millió Ft, melyhez az önkormányzat 1.600.000 Ft önerő biztosítását vállalja a 2017. évi költségvetésének általános tartalék kerete terhére. 
4./ Felkéri és felhatalmazza a polgármestert a szükséges intézkedések megtételére.  
Határidő: 2017. május 2.


Felelős: polgármester

Sülysáp, 2017. április 20.

Horinka László s.k.

